CELEX: 32018D1938
Language: bg
Date: 2018-09-18 00:00:00
Title: Решение (ЕС) 2018/1938 на Съвета от 18 септември 2018 година относно позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, по отношение на приемането на препоръка за одобряване на удължаването на срока на Плана за действие ЕС—Мароко, с който се прилага напредналият статут (2013—2017 г.)

11.12.2018   
               
               
                  BG
               
               
                  Официален вестник на Европейския съюз
               
               
                  L 314/38
               
            
         РЕШЕНИЕ (ЕС) 2018/1938 НА СЪВЕТА
         от 18 септември 2018 година
         относно позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, по отношение на приемането на препоръка за одобряване на удължаването на срока на Плана за действие ЕС—Мароко, с който се прилага напредналият статут (2013—2017 г.)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз и по-специално член 217 във връзка с член 218, параграф 9 от него.
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна (1) (наречено по-долу „споразумението“), беше подписано на 26 февруари 1996 г. и влезе в сила на 1 март 2000 г. (2).
                  
               
                     (2)
                  
                  
                     Съгласно член 80 от споразумението Съветът за асоцииране, създаден със споразумението, разполага с правомощието да приема решения и препоръки.
                  
               
                     (3)
                  
                  
                     На 16 декември 2013 г. Съветът за асоцииране прие препоръка относно изпълнението на План за действие ЕС—Мароко, с който се прилага напредналият статут (2013—2017 г.) (3) (наречен по-долу „Планът за действие“).
                  
               
                     (4)
                  
                  
                     За да гарантира непрекъснатост между Плана за действие и бъдещите приоритети на партньорството, Съветът за асоцииране чрез размяна на писма следва да приеме препоръка за одобряване на удължаването на срока на Плана за действие.
                  
               
                     (5)
                  
                  
                     Тъй като препоръката ще има правни последици, е целесъобразно да се установи позицията, която трябва да се заеме от името на Съюза в рамките на Съвета за асоцииране по отношение на приемането на препоръка за одобряване на удължаването на срока на Плана за действие.
                  
               
                     (6)
                  
                  
                     Удължаването на срока на Плана за действие ще представлява основата на отношенията между Съюза и Мароко през текущата година и ще позволи провеждането на дискусии за определяне на насоките и новите приоритети на партньорството ЕС—Мароко за идните години,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, по отношение на приемането на препоръка за одобряването на удължаването с една година, считано от датата на изтичането на срока му, на Плана за действие ЕС—Мароко, с който се прилага напредналият статут (2013—2017 г.), се основава на проекта на препоръка, приложен към настоящото решение.
         
         
            Член 2
            Адресати на настоящото решение са Комисията и върховният представител.
         
         
            Съставено в Брюксел на 18 септември 2018 година.
            
               
                  За Съвета
               
               
                  Председател
               
               G. BLÜMEL
            
         
         
            (1)  ОВ L 70, 18.3.2000 г., стр. 2.
         
            (2)  Решение 2000/204/ЕО, ЕОВС на Съвета и Комисията от 26 януари 2000 г. относно сключване на Евро-средиземноморското споразумение за създаване на асоциация между Европейските общности и техните държави членки, от една страна, и Кралство Мароко, от друга страна (ОВ L 70, 18.3.2000 г., стр. 1).
         
            (3)  Препоръка № 1/2013 на Съвета за асоцииране EC—Мароко от 16 декември 2013 г. относно изпълнението на Плана за действие ЕС—Мароко в рамките на ЕПС, с който се прилага напредналият статут (2013—2017 г.) (ОВ L 352, 24.12.2013 г., стр. 78).
      
      
         
            ПРОЕКТ НА
            ПРЕПОРЪКА № 1/2018 НА СЪВЕТА ЗА АСОЦИИРАНЕ ЕС—МАРОКО
            от …
            за одобряване на удължаването с една година на срока на Плана за действие ЕС—Мароко, с който се прилага напредналият статут (2013—2017 г.)
            СЪВЕТЪТ ЗА АСОЦИИРАНЕ ЕС—МАРОКО,
            като взе предвид Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна (1),
            като има предвид, че:
            
                        (1)
                     
                     
                        Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна (наречено по-долу „споразумението“), влезе в сила на 1 март 2000 г.
                     
                  
                        (2)
                     
                     
                        Съгласно член 80 от споразумението Съветът за асоцииране може да отправя препоръки, които смята за подходящи за постигането на целите на споразумението.
                     
                  
                        (3)
                     
                     
                        В съответствие с член 90 от споразумението страните предприемат всички общи или специални мерки, необходими за изпълнение на задълженията им по споразумението, и следят за постигането на целите, определени в него.
                     
                  
                        (4)
                     
                     
                        В член 10 от процедурния правилник на Съвета за асоцииране се предвижда възможността за отправяне на препоръки в периода между заседанията чрез писмена процедура.
                     
                  
                        (5)
                     
                     
                        Удължаването на срока на Плана за действие ЕС—Мароко, с който се прилага напредналият статут (2013—2017 г.), ще представлява основата на отношенията между Съюза и Мароко през текущата година и ще позволи започването на преговори за определяне на насоките и на новите приоритети на партньорството ЕС—Мароко през идните години,
                     
                  ПРЕПОРЪЧВА:
            
               Член единствен
               Съветът за асоцииране, въз основа на писмена процедура, препоръчва удължаването с една година на срока на Плана за действие ЕС—Мароко, с който се прилага напредналият статут (2013—2017 г.).
            
            
               Съставено в … на
               
                  
                     За Съвета за асоцииране ЕС—Мароко
                  
                  
                     Председател
                  
               
            
            
               (1)  ОВ L 70, 18.3.2000 г., стр. 2.